OpenLLM-France/wikimedia huggingface dataset:
# Panay

Panay és una illa de les Filipines situada a l'arxipèlag de les Visayas, al sud-oest de Mindoro i al nord-est de Negros, illa de la qual està separada per l'estret de Guimaras; al nord hi ha la mar de Sibuyan i les illes de Tablas, Romblon, Sibuyan i Masbate; al sud-oest està banyada per la mar de Sulu. Pertany a la regió VI o de les Visayas Occidentals. Té una extensió de 12.011 km² i una població de 3.500.000 habitants (2000). Comprèn les províncies d'Aklan, Antique, Capiz i Iloilo.
A l'illa es poden distingir tres regions: l'occidental, amb les Cordilleras, que s'eleven fins a 2.180 m; la plana central, recorreguda pels rius Sibalom, Jaro i Jalaud, i els turons de la regió oriental.
Les principals ciutats són Iloilo, al sud, davant l'illa de Guimaras, i Roxas, a la costa nord. La seva economia es basa en el sector primari: sucre, arròs i pesca. També s'exploten les selves (banús) i s'extrau coure, carbó, manganès, crom i mercuri.

## Vegeu també

* Aklanon, llengua asiàtica
# Pal·ladogermanur

El pal·ladogermanur és un mineral de la classe dels sulfurs.

## Característiques

El pal·ladogermanur és un germanur de fórmula química Pd₂Ge. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema hexagonal. És una espècie relacionada amb la marathonita. També és lanàleg de germani del pal·ladosilicur.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu Canadenc de la Natura, al Quebec (Canadà), amb el número de catàleg: cmnmc 87179.

## Formació i jaciments

Va ser descoberta al dipòsit de Marathon, un dipòsit situat dins el complex Coldwell, al districte de Thunder Bay (Ontario, Canadà). També ha estat descrita en dues localitats russes: el complex Ognit, al districte d'Uda–Biryusa (óblast d'Irkutsk) i al massís ultrabàsic alcalí de Konder, al districte d'Ayan-Maya (Krai de Khabàrovsk). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Palladogermanide» (en anglès). Mindat. [Consulta: 28 maig 2020].
# Pal·ladseïta

La pal·ladseïta és un mineral de la classe dels sulfurs. Rep el seu nom de la seva composició química.

## Característiques

La pal·ladseïta és un sulfur de pal·ladi i seleni, de fórmula química Pd$_{17}$Se$_{15}$. Cristal·litza en el sistema cúbic, generalment en forma de grans de fins a 0,5 mil·límetres, i com a inclusions euèdrics i omplint fractures en òxids de ferro. La seva duresa a l'escala de Mohs és 4,5 a 5.
Segons la classificació de Nickel-Strunz, la pal·ladseïta pertany a «02.AC: Aliatges de metal·loides amb PGE» juntament amb els següents minerals: UM2004-45-Se:AgHgPd, miassita, UM2000-47-S:CuFePdPt, oosterboschita, chrisstanleyita, jagüeïta, keithconnita, vasilita, tel·luropal·ladinita, luberoïta, oulankaïta, telargpalita, temagamita, sopcheïta, laflammeïta i tischendorfita.

## Formació i jaciments

Va ser descoberta l'any 1977 a Itabira, Iron Quadrangle (Minas Gerais, Brasil). També se n'ha trobat al dipòsit d'or, pal·ladi i platí de Serra Pelada (Pará, Brasil), a la mina Musonoi (Katanga, Congo), al riu Miessijoki (Lapland, Finlàndia) i a Bleida (Souss-Massa-Draâ, Marroc). Sol trobar-se associada a altres minerals com: arsenopal·ladinita, isomertieïta, atheneïta, or natiu i sudovikovita.

## Referències

* ↑ «Palladseite» (en anglès). Mindat. [Consulta: 12 febrer 2016].
* 1 2 «Palladseite» (en anglès). Handbook of Mineralogy. [Consulta: 12 febrer 2016].
# Pal·lant (fill de Pandíon)

* Per a altres significats, vegeu «Pal·lant».
D'acord amb la mitologia grega, Pal·lant (en grec antic Πάλλας, Pal·las), va ser un rei de Trezè, i el fill petit de Pandíon i de Pília.
Va lluitar contra el seu germà Egeu pel domini d'Atenes i en aquesta contesa fou mort per Teseu juntament amb els seus cinquanta fills, els Pal·làntides.

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 166. ISBN 8429741461.
# Pal·ladotal·lita

La pal·ladotal·lita és un mineral de la classe dels elements natius.

## Característiques

La pal·ladotal·lita és un aliatge de fórmula química Pd₃Tl. Va ser aprovada com a espècie vàlida per l'Associació Mineralògica Internacional l'any 2020, sent publicada en el mes de desembre de l'any següent. Cristal·litza en el sistema tetragonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de Londres (Anglaterra), amb el número de registre: bm2019,1.

## Formació i jaciments

Va ser descoberta al dipòsit de Monchetundra, situat a l'óblast de Múrmansk (Rússia), l'únic indret de tot el planeta on ha estat descrita aquesta espècie mineral.

## Referències

* ↑ «Palladothallite» (en anglès). Mindat. [Consulta: 29 març 2022].
* ↑ Grokhovskaya, Tatiana L.; Vymazalová, Anna; Laufek, František; Stanley, Chris J.; Borisovskiy, Sergey Ye. «Palladothallite, Pd3Tl, a new mineral from the Monchetundra layered intrusion, Kola Peninsula, Russia». The Canadian Mineralogist, 59, 6, 01-11-2021, pàg. 1821–1832. DOI: https://doi.org/10.3749/canmin.2100002 [Consulta: 31 març 2023].
# Wesley Lopes da Silva

Wesley Lopes da Silva (Vila Velha, Espírito Santo, 10 de novembre de 1980) és un futbolista brasiler, que ocupa la posició d'atacant.
Després d'haver militat a modestos equips brasilers i al Suwon sud-coreà, dona el salt a Europa fitxant pel Penafiel portuguès, on destaca marcant 23 gols en 57 partits. Posteriorment hi juga a les competicions espanyola, portuguesa, suïssa i romanesa.

## Enllaços externs

* Fitxa del jugador Arxivat 2011-08-09 at Archive.is
# Xerces Society

Xerces Society és una organització ambiental sense ànim de lucre que se centra en la conservació dels invertebrats considerats essencials per a la diversitat biològica i la salut dels ecosistemes. El nom és en honor de l'extinta papallona californiana, el xerces blau (Glaucopsyche xerces).
La societat col·labora amb agències estatals i federals, inclòs el Departament d'Agricultura dels Estats Units, així com científics, administradors de terres, educadors i ciutadans per promoure la conservació dels invertebrats, recerca aplicada, incidència, divulgació pública i educació. Alguns exemples d'activitats de la Xerces Society inclouen la defensa dels invertebrats i els seus hàbitats, la petició de la designació de l'estat en perill d'extinció per a les espècies aplicables com la papallona monarca, i projectes d'educació pública. Els projectes en curs inclouen la rehabilitació d'hàbitats per a les espècies en perill d'extinció, l'educació pública sobre la importància dels pol·linitzadors natius i la restauració i protecció de les conques hidrogràfiques.
L'organització va ser fundada pel científic expert en papallones Robert Michael Pyle de la Yale School of Forestry & Environmental Studies, i es va reincorporar a la secretaria de l'Estat d'Oregon el 14 d'abril de 1988.

## Referències

* ↑ Hunter, Dave. Mountaineers Books. Mason Bee Revolution: How the Hardest Working Bee Can Save the World - One Backyard at a Time (en anglès), 2016. ISBN 9781594859649 [Consulta: 8 juny 2021].
* ↑ «Donate». The Xerces Society For Invertebrate Conservation. [Consulta: 8 juny 2021].
* ↑ «Monarch Petition». Xerces Society For Invertebrate Conservation. Arxivat de l'original el 2018-07-22. [Consulta: 8 juny 2021].
* ↑ Profita, Cassandra. «Xerces Society: Wilsonville Bees Died From Pesticide Poisoning» (en anglès). EarthFix. Oregon Public Broadcasting, 20-06-2013. Arxivat de l'original el 2014-09-04. [Consulta: 8 juny 2021].
* ↑ «The Xerces Society» (en anglès). Left Exposed, 13-10-2015. Arxivat de l'original el 2020-02-25. [Consulta: 8 juny 2021].

## Bibliografia addicional

* Storey Publishing. 100 Plants to Feed the Bees: Provide a Healthy Habitat to Help Pollinators Thrive (en anglès), 2016, p. 240. ISBN 978-1-6121-2701-9.
# Zariovo

Zariovo (en rus Зарëво) és un possiólok de la República d'Adiguèsia, a Rússia. És a 13 km a l'oest de Khakurinokhabl i a 43 km al nord de Maikop.
Pertanyen a aquest possiólok els khútors de Vessioli, Doroixenko, Zadunàievski, Kelemétov, Leiboabàzov, Mikhàilov, Novorússov i Txerníxev i el possiólok d'Ulski.
# Zariadris d'Armènia Sofene

Zariadris d'Armènia Sofene (en grec antic Ζαρίαδρις 'Zaríadris') va ser sàtrapa i després rei d'Armènia Sofene.
El 212 aC la reina Antioquis d'Armènia va assassinar al seu marit el sàtrapa-rei Xerxes d'Armènia que conspirava contra Antíoc III el Gran, el pare d'Antioquis, i va entregar el país al seu pare. La situació no devia estar clara, ja que Antioquis i Xerxes no tenien fills i l'herència corresponia al germà de Xerxes, Abdisar que es va proclamar rei a la regió de Sofene. El seu germà Orontes (IV) ho va fer més al nord-est o potser va ser associat pel seu germà amb l'encàrrec de governar l'Armènia pròpia. Antioquis segurament es va quedar amb Samòsata i la Commagena que després es va convertir en un principat selèucida. Antíoc no podia deixar passar aquesta revolta, i algun temps després, potser el 210 aC, va enviar dos generals a sotmetre als "rebels". Zariadris es va ocupar de la zona del sud-oest, més propera a Síria i més accessible. En una data incerta entre 211 i 210 aC Zariadris va entrar a Samòsata eliminant a Abdisar o Abdisares, i es va proclamar sàtrapa i estrateg de l'Armènia Sofene o Menor. Llavors el seu germà Orontes, que no se sap si era rei associat o simple governador, va en tot cas recollir la successió reial amb el nom d'Orontes IV. Un altre general, Artàxies o Artaxes, ja estava no obstant fent el mateix que havia fet Zariadris, però amb força més dificultats, a Armènia, la capital de la qual era Armavir. Cap al 201 aC Artaxes també havia eliminat a Orontes i ja governava Armènia (Major) com sàtrapa-estrateg.
El 189 aC Antíoc va ser derrotat per les forces romanes comandades per Luci Corneli Escipió Asiàtic el Vell. Zariadris i Artàxies o Artaxes van abandonar al seu rei i van agafar gairebé al mateix temps el títol reial. Zariadris va governar a Sofene, Acilisene i Odomantis amb capital a Carcatiocerta). Va iniciar la dinastia dels Zariàdrides.

## Referències

* ↑ Marciak, Michal. Sophene, Gordyene, and Adiabene : three regna minora of northern Mesopotamia between east and west. Leiden: Brill, 2017, p. 80-81. ISBN 9789004350700.

## Bibliografia

* Mehl, Andreas (Halle/Saale). "Zariadris." Brill's New Pauly. Antiquity volumes edited by: Hubert Cancik and, Helmuth Schneider. Brill Online, 2015. A
# Madrona

«Madrona» té aquests significats:
* Biografies:
** Madrona de Tessalònica, santa màrtir grega del segle iii, venerada a Catalunya i copatrona de la ciutat de Barcelona
** Madrona de Barcelona, figura llegendària, creada a partir de la santa grega del mateix nom i amb una llegenda similar
* Toponímia:
** Madrona (Pinell de Solsonès), entitat de població del municipi de Pinell de Solsonès
** Puig Madrona, cim de la serra de Collserola entre els municipis del Papiol i de Sant Cugat del Vallès
** Riera de Madrona, curs d'aigua del municipi de Pinell de Solsonès
** Santa Madrona del Poble-sec, església parroquial del Poble-sec
** Ermita de Santa Madrona (Barcelona), ermita situada a la muntanya de Montjuïc, de Barcelona
* Esdeveniments: Combat del Convent de Santa Madrona, episodi del setge de Barcelona de la Guerra de Successió Espanyola
* Miscel·lània: Clínica de Santa Madrona, establiment hospitalari de Barcelona ja desaparegut
# Terry Gale

Terry R. Gale (Yelbeni, 7 de juny de 1946) és un golfista professional australià.

## Enllaços externs

* Perfil en el lloc oficial de l'European Tour Arxivat 2007-09-30 a Wayback Machine. (anglès)
# Nanotub de nitrur de gal·li

Els nanotubs de nitrur de gal·li (GaNNTs) són nanotubs (estructures tubulars de dimensions nanomètriques) de nitrur de gal·li. Es poden cultivar per deposició química de vapor (diàmetres de 30-250 nm).

## Història

Peidong Yang i el seu equip d'investigació al Departament de Química de la Universitat de Berkeley van informar per primera vegada que els nanotubs de nitrur de gal·li van ser sintetitzats el 10 d'abril de 2003. La síntesi es va aconseguir creant inicialment nanofils a partir de cristalls purs d'òxid de zinc sobre una oblia de safir mitjançant un procés que Yang i els seus col·legues van crear prèviament anomenat fosa epitaxial. Aquests nanocables d'òxid de zinc es van utilitzar llavors com a plantilles sobre les quals es van fer créixer cristalls de nitrur de gal·li per deposició química de vapor. Un cop formats els cristalls de nitrur de gal·li, es va aplicar calor a l'oblia de safir per permetre la vaporització dels nuclis de nanofils d'òxid de zinc. Això va deixar enrere nanotubs buits de nitrur de gal·li, ja que el nitrur de gal·li és un material molt més estable tèrmicament en comparació amb l'òxid de zinc. Els nanotubs de nitrur de gal·li resultants eren uniformes en longituds de 2-5 μm i 30-200 nm de diàmetre.

## Estructura i propietats dels nanotubs de nitrur de gal·li

Els GaNNT són una forma de material unidimensional anàloga als nanotubs de carboni molt més coneguts. L'anàlisi experimental i teòric de GaNNTs ha demostrat que aquests nanotubs es poden construir amb un diàmetre de 30-250 nm i un gruix de paret de 5-100 nm. Els GaNNT també es diferencien per la forma en què els tubs estan "enrotllats". Els rotlles es classifiquen segons com es doblega l'estructura molecular i utilitzen un format (n, m) per determinar com es va doblegar el tub en forma. Les dues formacions més habituals són el zig-zag, que té un revolt (n, 0), i la butaca, que té un revolt (n, n). Tant la mida dels nanotubs com el rodatge del nanotub tenen un paper important en les propietats de qualsevol GaNNT donat.
La bretxa de banda dels GaNNT depèn tant del rodatge com de la mida d'un nanotub concret. Es va trobar que un GaNNT en zig-zag tindria un buit de banda directa, mentre que un GaNNT de butaca tindria un interval de banda indirecte.

## Referències

* ↑ Gallium nitride makes for a new kind of nanotube. lbl.gov (2003-05-12). Retrieved on 2017-03-29.
* ↑ Moradian, Rostam; etal Physics Letters A, 372, 46, 01-09-2008, pàg. 6935–6939. DOI: 10.1016/j.physleta.2008.09.044.
* ↑ Goldberger, J; He, R; Zhang, Y; Lee, S; Yan, H Nature, 422, 6932, 2003, pàg. 599–602. DOI: 10.1038/nature01551. PMID: 12686996.
* 1 2 3 Goldberger, J; He, R; Zhang, Y; Lee, S; Yan, H Nature, 422, 6932, 2003, pàg. 599–602. DOI: 10.1038/nature01551. PMID: 12686996.
* ↑ Goldberger, J; He, R; Zhang, Y; Lee, S; Yan, H Nature, 422, 6932, 2003, pàg. 599–602. DOI: 10.1038/nature01551. PMID: 12686996.
* ↑ Moradian, Rostam; etal Physics Letters A, 372, 46, 01-09-2008, pàg. 6935–6939. DOI: 10.1016/j.physleta.2008.09.044.
# Paolo Angioni

Paolo Angioni (Càller, 22 de gener de 1938) és un genet italià, ja retirat, vencedor d'una medalla olímpica.
El 1964 va prendre part en els Jocs Olímpics d'Estiu de Tòquio, on va disputar dues proves del programa d'hípica. Amb el cavall King va guanyar la medalla d'or en el concurs complet per equips, mentre en el concurs complet individual fou onzè. El 1966 va patir una caiguda molt greu a Polònia que el va fer estar en coma durant un temps, però va recuperar-se per participar en els Jocs de Ciutat de Mèxic de 1968, on fou vint-i-tresè en el concurs complet individual com a millor resultat.
Una vegada retirat va escriure diversos llibres sobre història i tècniques eqüestres.

## Referències

* 1 2 «Olympedia – Paolo Angioni». [Consulta: 28 novembre 2021].
# Noceta

Noceta (en cors Nuceta) és un municipi francès, situat a la regió de Còrsega, al departament d'Alta Còrsega. L'any 1999 tenia 54 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 107 | 103 | 84 | 54 | 53 | 54 |

## Administració

Llista d'alcaldes :
| Període | Identitat | Partit | Qualitat |
| 2008- | Paul Paolacci | PRG | |
# Radu Nunweiller

Radu Nunweiller (Bucarest, 16 de novembre de 1944) fou un futbolista romanès de la dècada de 1960 i entrenador.
Destacà com a futbolista al Dinamo Bucureşti i a la selecció romanesa de futbol. Destacà com a entrenador a Suïssa.
El seu germà Constantin fou jugador de waterpolo i Dumitru, Lică, Victor, Ion i Eduard foren futbolistes.

## Palmarès
### Jugador
#### Dinamo București

* Lliga romanesa de futbol (5): 1963-64, 1964-65, 1970-71, 1972-73, 1974-75
* Copa romanesa de futbol (2): 1963-64, 1967-68

### Entrenador
#### FC Lausanne-Sport

* Copa suïssa de futbol (1): 1998

#### Yverdon-Sport

* Segona divisió suïssa (1): 2004-05

## Referències

* ↑ «Radu Nunweiller VI - International Appearances». The Rec.Sport.Soccer Statistics Foundation.
* ↑ «Fata primului „câine roșu”, cele mai frumoase povești despre Lică Nunweiller și un îndemn pentru ultima etapă: “Tata v-ar fi zis să fiți Un suflet!”» (en romanian). premium.gsp.ro. [Consulta: 4 octubre 2017].
* ↑ «Destinul fratilor Nunweiller, cei care au dat numele de “cainii-rosii”. “Nevestele ne-au indepartat”» (en romanian). cancan.ro. [Consulta: 4 octubre 2017].
* ↑ Radu Nunweiller Fitxa i estadístiques a la FIFA
* ↑ Hattrick.com profile
* ↑ Perfil a romaniansoccer
# Reialisme

El Reialisme (del francès royalisme) és una idea política que defensa l'establiment, conservació o restauració d'un determinat tipus de monarquia, a diferència del monarquisme, que els busca de qualsevol classe de monarquia.
Podem distingir quatre tipus de reialisme:

## Vegeu també

* Monarquia
* Monarquisme
* Carlisme
* Legitimisme
* Orleanisme
# Rem als Jocs Mediterranis de 2018

La competició de rem dels Jocs del Mediterrani de 2018 de Tarragona es va celebrar entre el 28 i el 30 de juny al Canal Olímpic de Catalunya de Castelldefels. La primera aparició d'aquest esport en els Jocs del Mediterrani va ser a Alexandria 1951 a Egipte.
La competició es va centrar en les categories masculina i femenina en diverses modalitats.

## Medaller per categoria

| Categoria | Or | Plata | Bronze |
| Homes ||||
| Individual sculls (M1x) | Luca Rambaldi | Marko Marjanovic | Spyridon Kalentzis |
| Doble sculls (M2x) | Grècia Stefanos Ntouskos Christos Stergiakas | Eslovènia Miha Aljancic Nik Krebs | Itàlia Romano Battisti Simone Venier |
| Individual sculls lleuger (LM1x) | Luka Radonic | Pedro Fraga | Spyridon Christos Giannaros |
| Doble sculls lleuger (LM2x) | Itàlia Stefano Oppo Pietro Willy Ruta | Grècia Ioannis Marokos Ninos Nikolaidis | Portugal Dinis Costa Afonso Costa |
| Dones ||||
| Individual sculls (W1x) | Aikaterini Nikolaidou | Kiri Tontodonati | Virgínia Díaz |
| Individual sculls lleuger (LW1x) | Valentina Rodini | Thomais Emmanouilidou | Natalia Miguel |

## Medaller per país

| Posició | País | Or | Plata | Bronze | Total |
| 1 | Itàlia | 3 | 1 | 1 | 5 |
| 2 | Grècia | 2 | 2 | 2 | 6 |
| 3 | Croàcia | 1 | - | - | 1 |
| 4 | Portugal | - | 1 | 1 | 2 |
| 5 | Eslovènia | - | 1 | - | 1 |
| 5 | Sèrbia | - | 1 | - | 1 |
| 7 | Espanya | - | - | 2 | 2 |
| Total | Total | 6 | 6 | 6 | 18 |

## Referències

* ↑ «Rem - Jocs Mediterranis 2018». Arxivat de l'original el 2018-05-24. [Consulta: 24 maig 2018].
# Raymond Kirsch

Raymond Kirsch (Hobscheid, 1 de gener de 1943 - ?, 11 de març de 2013) fou un polític i economista luxemburguès. Va ser el president del Consell d'Estat de Luxemburg, càrrec que va exercir des del 2000 al 2001.
Fou president del consell d'administració de la Borsa de Luxemburg de l'1 de febrer de 2004 al 20 d'abril de 2011. També va ser director General de la Banque et Caisse d'Épargne de l'État.

## Honors

* Gran Oficial de l'Orde de la Corona de Roure (promoció 1988).

## Referències

* ↑ «Raymond Kirsch est décédé». Luxemburger Wort. [Consulta: 6 desembre 2015].
* 1 2 «Election de Raymond Kirsch à la présidence du Conseil d'administration». Arxivat de l'original el 2017-07-14. [Consulta: 6 desembre 2015].
* ↑ «Luxembourg Stock Exchange pays tribute to Raymond Kirsch, former chairman of the board» (en francès). Arxivat de l'original el 2016-03-04. [Consulta: 6 desembre 2015].
* ↑ Memorial B n° 52 vun 1998 mat der Lëscht vun de Leit déi 1998 eng national Auszeechnung kritt hunn
# Resolució 570 del Consell de Seguretat de les Nacions Unides

La Resolució 570 del Consell de Seguretat de les Nacions Unides, aprovada per unanimitat el 12 de setembre de 1985 després de lamentar la mort del jutge de la Cort Internacional de Justícia Platon D. Morozov, el Consell va decidir que en concordança a l'Estatut de la Cort les eleccions per cobrir la vacant s'efectuarien el 9 de desembre en una sessió del Consell de Seguretat i durant la quarantena sessió de l'Assemblea General.
Platon Morozov, nascut a Leningrad en 1906, va ser un advocat que va representar a la Unió Soviètica en diverses organitzacions internacionals. Va ser membre de la cort fins al 6 de febrer de 1970, i va ser reelegit el 6 de febrer de 1979 per a un altre període que acabaria en 1988. No obstant això, en 1985 Morozov va haver de renunciar a causa del seu estat de salut, i va ser la segona vegada que un jutge de la CIJ ho feia.

## Vegeu també

* Llista de resolucions del Consell de Seguretat de les Nacions Unides 501 a la 600 (1985 - 1987)

## Referències

* ↑ «ICJ Communiqué». International Court of Justice, 06-09-1985.

## Enllaços externs

* PDF Text de la Resolució a UN.org
# Renan Contar

Renan Barbosa Contar (Campinas, 25 de desembre de 1983) és un polític brasiler, diputat estatal per Mato Grosso do Sul.
És fill de René Roberto Contar i Miriam Machado Barbosa Contar, i el seu avi patern era d'origen libanès. Va establir-se a Campo Grande després de graduar-se a l'Acadèmia Militar d'Agulhas Negras. És casat amb Iara Diniz i té rang de capità de l'exèrcit brasiler.
L'any 2018 es va presentar a les eleccions a l'Asamblea Legislativa de Mato Grosso do Sul, sent-ne el candidat més votat per la legislatura 2019-2022. En les eleccions de 2022, va candidatar-se al càrrec de governador de l'estat. En el primer torn, va obtenir el 26,71% dels votos, mentre que Eduardo Riedel en va aconseguir el 25,16%. En la segona volta, celebrada el 30 d'octubre, Riedel va donar la volta i va superar Contar (56,90% i 43,10%, respectivament).

## Referències

* ↑ «Capitão Contar» (en portuguès brasiler). Gazeta do Povo, 2018. Arxivat de l'original el 2020-02-13.
* ↑ «Capitão Contar - PRTB» (en portuguès brasiler). Assembleia Legislativa de Mato Grosso do Sul. [Consulta: 2 octubre 2022].
* ↑ «Capitão Contar e Eduardo Riedel vão para o 2º turno em MS». G1. Globo. [Consulta: 20 octubre 2022].
* ↑ «Riedel vence em 72 das 79 cidades de MS; Contar leva em apenas 7 municípios» (en portuguès brasiler). G1. Globo, 30-10-2022. [Consulta: 2 novembre 2022].